Document ID: 32012D0650

KOMISSION TÄYTÄNTÖÖNPANOPÄÄTÖS,
annettu 17 päivänä lokakuuta 2012,
päätöksen 2006/766/EY liitteen II muuttamisesta Curaçaon ja Sint Maartenin lisäämiseksi sellaisten kolmansien maiden ja alueiden luetteloon, joista on sallittua tuoda tiettyjä ihmisravinnoksi tarkoitettuja kalastustuotteita, sekä Alankomaiden Antillien poistamiseksi kyseisestä luettelosta
(tiedoksiannettu numerolla C(2012) 7147)
(ETA:n kannalta merkityksellinen teksti)
(2012/650/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (1) ja erityisesti sen 11 artiklan 1 kohdan,
sekä katsoo seuraavaa:
(1)
Asetuksessa (EY) N:o 854/2004 vahvistetaan eläinperäisten tuotteiden virallisen valvonnan järjestämistä koskevat erityissäännöt. Siinä säädetään erityisesti, että eläinperäisiä tuotteita voidaan tuoda ainoastaan sellaisesta kolmannesta maasta tai kolmannen maan osasta, joka on kyseisen asetuksen mukaisesti laaditussa ja päivitetyssä luettelossa.
(2)
Asetuksessa (EY) N:o 854/2004 säädetään myös, että kun tällaisia luetteloja laaditaan ja saatetaan ajan tasalle, on kiinnitettävä huomiota kolmansissa maissa tehtyihin unionin tarkastuksiin ja kolmansien maiden toimivaltaisten viranomaisten antamiin takeisiin, jotka koskevat rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 882/2004 (2) vahvistettujen unionin rehu- ja elintarvikelainsäädännön sekä eläinten terveyttä koskevien sääntöjen noudattamista tai vastaavien sääntöjen olemassaoloa.
(3)
Sellaisia kolmansia maita ja alueita, joista simpukoiden, piikkinahkaisten, vaippaeläinten, merikotiloiden ja kalastustuotteiden tuonti on sallittua, koskevien luetteloiden vahvistamisesta 6 päivänä marraskuuta 2006 tehdyssä komission päätöksessä 2006/766/EY (3) luetellaan ne kolmannet maat, jotka täyttävät asetuksessa (EY) N:o 854/2004 tarkoitetut perusteet ja jotka siitä syystä pystyvät takaamaan, että kyseiset tuotteet täyttävät unionin lainsäädännössä kuluttajien terveyden suojelemiseksi asetetut terveyttä koskevat edellytykset ja että niitä voidaan näin ollen viedä unioniin. Edellä mainitun päätöksen liitteessä II on luettelo kolmansista maista ja alueista, joista on lupa tuoda ihmisravinnoksi tarkoitettuja kalastustuotteita, lukuun ottamatta eläviä, jäähdytettyjä, pakastettuja tai jalostettuja simpukoita, piikkinahkaisia, vaippaeläimiä ja merikotiloita.
(4)
Autonominen Alankomaiden Antillien valtio sisältyy tällä hetkellä päätöksen 2006/766/EY liitteessä II olevaan luetteloon kolmantena maana, josta ihmisravinnoksi tarkoitettujen kalastustuotteiden tuonti on sallittua.
(5)
Alankomaiden kuningaskunnan sisäisen muutoksen seurauksena Alankomaiden Antillit ei 10 päivästä lokakuuta 2010 lähtien ole ollut olemassa kuningaskuntaan kuuluvana autonomisena valtiona. Samana päivänä Curaçaolle ja Sint Maartenille annettiin autonomisen valtion asema Alankomaiden kuningaskunnassa ja Bonairesta, Sint Eustatiuksesta ja Sabasta tuli Alankomaiden kuningaskunnan eurooppalaisen osan erikoiskuntia. Tämän vuoksi on aiheellista poistaa Alankomaiden Antilleja koskeva kohta päätöksessä 2006/766/EY olevan liitteen II luettelosta.
(6)
Curaçaon ja Sint Maartenin toimivaltaiset viranomaiset ovat toimittaneet komissiolle tarvittavat tiedot, joiden mukaan kyseisissä autonomisissa valtioissa käytössä olevat terveystarkastusjärjestelmät antavat riittävät takeet unionin asettamien edellytysten täyttymisestä. Curaçaon ja Sint Maartenin toimivaltaisten viranomaisten toimittamista tiedoista käy ilmi, että edellä mainituilla viranomaisilla on tarkastusten tekemiseen samat toimivaltuudet kuin Alankomaiden Antillien toimivaltaisella viranomaisella oli ja että elintarvikealan toimijoita sitovat samat velvoitteet kuin Alankomaiden Antillien ollessa olemassa. Lisäksi edellä mainituista tiedoista käy ilmi, että näissä autonomisissa valtioissa tehtävät viralliset terveystarkastukset jatkuvat samantasoisina kuin Alankomaiden Antillien ollessa olemassa.
(7)
Tämän vuoksi on aiheellista lisätä Curaçao ja Sint Maarten päätöksessä 2006/766/EY olevan liitteen II luetteloon.
(8)
Sen vuoksi päätöstä 2006/766/EY olisi muutettava.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 2006/766/EY liite II seuraavasti:
1)
poistetaan Alankomaiden Antilleja koskeva kohta;
2)
lisätään seuraava Curaçaota koskeva kohta Kap Verden ja Algerian väliin:
”CW
CURAÇAO”
3)
lisätään seuraava Sint Maartenia koskeva kohta El Salvadorin ja Togon väliin:
”SX
SINT MAARTEN”
2 artikla
Tämä päätös on osoitettu kaikille jäsenvaltioille.
Tehty Brysselissä 17 päivänä lokakuuta 2012.

Labels: 0
3
18
6